Om de glaciale Dannelser paa den nordeuropæiske Slette. 283 



Smukkest og tydeligst er de ved Dewitzer Berg nær Stationen 

 Taiicha, omtrent 10 Kilometer fra Leipzig.^) Disse Skurings- 

 mærker, der er fuldstændig identiske med de i vort Land 

 saa ofte forekommende Mærker, optræder paa en haard og fast 

 Bergart Augitporfyr. Striberne eller Skuringsmærkerne gaar 

 paa begge Steder fra NV til SO, Afstanden mellem Ste- 

 derne er omtrent 16 Kilometer, og da nu Klein-Steinberg 

 ligger i SO for Dewitzer-Berg, saa falder en Linie mellem 

 begge Steder sammen med Skuringsstribernes Retning, Ved 

 Dewitzer-Berg ser man talrige parallele Furer og Striber, og 

 tillige er Overfladen af Porfyren tilrundet saaledes, at der 

 fremkommer Roches moutonnées, hvis Stødsider ligger imod 

 Nordvest. Skuringsmærkerne bedækkes af Ler, der indehol- 

 der talrige nordiske Blokke, og disse viser ofte også? Sku- 

 ringsstriber efter Isbræer. 



Det er en ved mange lagttagelser vunden og videnskabe- 

 lig paavist Erfaring, som vistnok ingen med Bræer fortrolig 

 Geolog vil lade sig berøve med theoretiske Betragtninger, at 

 saadanne Skuringsmærker og Striber som de i Sachsen iagt- 

 tagne i Forbindelse med Roches moutonnées hidrører fra Is- 

 bræer, saa at man overalt, hvor deslige Striber iagttages, kan 

 drage den Slutning, at vedkommende Egn har været bedækket 

 af en fast Isbræ. 



Det er ikke første Gang, at Skuringsmærker er iagt- 

 tagne i Tyskland. Sefstrom omtaler allerede i 1836 Striber 

 iagttagne ved Rtidersdorf ikke langt fra Berlin, uden at 

 han dog selv havde seet disse. Denne mærkelige Forekomst 

 af Skuringsstriber i Tyskland syntes rent at være glemt, ind- 

 til Professor Torell for et Par Aar tilbage atter opsøgte dem 

 og i det tyske geologiske Selskab i Berlin fremlagde Prøver 



') Skuringsmærkerne er nøiagtigt beskrevne af Professor Credner, Zeitsch. 

 d. deut. geol. Gesell. 1879. 



